text: 
  Polakkerne havde jo lagt hårdt ud og og drillet vore spilllere mere, 
  end de brød sig om.
  
  Men målmandsskiftet ændrede handlingsforløbet totalt.
  
  Reserven Onyszko var " kold " og ikke spillet ind, da Jacob 
  Kjeldberg og Jens Madsen på skift demonstrerede, hvad man kan opnå 
  ved ihærdig træning i frispark.
  
  To af de dødboldsituationer, der sjældent giver udbytte resulterede i 
  et par flotte mål, da de med veludviklet sparketeknik kanonerede 
  bolden forbi muren og udfordrede Onyszko.
  
  Dem klarede han ikke.
  
  Det virkede, som om han havde smurt handskerne ind i brun sæbe.
  
  Han kunne ikke holde på bolden, og så sørgede Miklos Molnar og Peter
   Møller med deres sans for at være netop der, hvor de såkaldt løse 
  chancer falder, for at få bolden skubbet over stregen.
  
  PROBLEMER
  
  Polakkerne fik ingen mål, men de spillede så hurtigt, opfindsomt 
  individuelt og kollektivt, at det ikke kan udelukkes, at et dansk 
  hold i samme opstilling kan få problemer i returkampen.
  
  
  
  